 ……………napirend

**Előterjesztve:** *Egészségügyi, Szociális és Lakásügyi Bizottsághoz*

**E L Ő T E R J E S Z T É S**

**a Képviselő-testület 2016. október 27-ei rendes ülésére**

**Tárgy:** JavaslataBudapest Főváros II. Kerületi Önkormányzat II. Sz. Gondozási Központja által biztosított idősek nappali ellátás szolgáltatásainak bővítésére, alapító okiratának módosítására

**Készítette:** ………………………………

Vargáné Luketics Gabriella

Szociális és Gyermekvédelmi Iroda vezetője

**Egyeztetve**:……………………………………

Dankó Virág alpolgármester

**Látta:** …………………………………………

dr. Szalai Tibor jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Budapest Főváros II. Kerületi Önkormányzat II. Számú Gondozási Központ (1022 Budapest, Fillér utca 50./b) a szociális igazgatásról és a szociális ellátásokról szóló 1993. évi III. törvényben foglaltak alapján kötelező önkormányzati feladatként étkeztetést, házi segítségnyújtást, idősek nappali ellátását nyújtja, nem kötelező önkormányzati feladatként pszichiátriai betegek részére közösségi alapellátást biztosít.

Az intézmény szolgáltatói nyilvántartásában (működési engedélyében) foglaltak alapján jelenleg 45 fő engedélyezett férőhelyen nyújthatja az idősek nappali ellátását.

Az intézmény felújítása, akadálymentesítése várhatóan 2016. év október hónapban befejeződik. A felújítási munkálatok során az épület állagmegóvásán túli célkitűzés volt az is, hogy a meglevő szociális alapszolgáltatások kapacitása bővülhessen.

Az intézmény vezetőjének éves szakmai beszámolói, valamint a kerületi házi orvosok jelzései alapján gyakran találkoznak a szakemberek azzal a problémával, hogy a családok nem tudják megoldani a demens családtagok napközbeni felügyeletét.

A demenciával küzdők lélekszáma a nemzetközi statisztikai adatok szerint évről-évre nő, világszerte súlyos népegészségügyi problémát jelent, a betegség Európában több mint hétmillió, Magyarországon legalább kétszázezer embert érint. Becslések szerint 2050-re világviszonylatban több mint százmillió lesz a demens betegek száma. A betegség különösen a 65 év feletti lakosoknál fordul elő, ennek a korcsoportnak megközelítőleg a 6-8%-át érinti, 80 éves koron túl, ez az arány elérheti a 30%-ot is. A kerületi statisztikai adatok szerint a lakosság 17 %-a 70 év feletti.

A demens betegek korszerű ellátása érdekében fontos, hogy a lehető leghosszabb ideig megőrizhessék függetlenségüket, a saját otthonukban kerüljenek ellátásra. Az otthoni gondozás viszont a gondozó családtagnak jelent olyan mértékű fizikai-pszichés megterhelést, amely következtében a gondozó egészsége is sérülhet, vagy a beteget ellátó családi rendszer működésében mutatkozhatnak funkciózavarok.

Az intézményben az eddigiekben kihasználatlanul álló épületrész felújításával lehetőség nyílt a nappali ellátáson belül e speciális szolgáltatás biztosítására. A rendelkezésre álló tárgyi feltételek a módszertani ajánlások figyelembe vételével 7-10 demens személy ellátását teszi lehetővé. A speciális szolgáltatás személyi feltételeinek biztosításához az eddigieken felül egy klubgondozó-mentálhigiénés szakember és egy szociális gondozó szükséges. Az új szolgáltatás - a szükséges engedélyezési eljárások figyelembe vételével - 2017. március 1-től kerülne bevezetésre, melyhez a forrást az éves költségvetés biztosítja.

A szolgáltatás megkezdése előtt a fenntartónak a Nemzeti Rehabilitációs és Szociális Hivatalhoz (továbbiakban: NRSZH) befogadási kérelmet kell benyújtania. *(Az NRSZH évente meghatározza az egyes szociális ellátásoknál a befogadási kapacitási számait. Új szolgáltatást kérelmező esetén csak a befogadást nyert szolgáltató igényelhet költségvetési támogatást. A hatályos jogszabályok alapján a rendelkezésre álló kapacitástól függetlenül, be kell fogadni az önkormányzati kötelező feladatként nyújtott szociális szolgáltatást, valamint az ehhez tartozó ellátotti létszámot és férőhelyszámot.)*

Magyarország 2016. év központi költségvetéséről szóló 2015. évi C. törvényben foglaltak alapján az önkormányzat a feladatellátásához normatív állami hozzájárulásban részesülhet, ha a szolgáltatást nyújtó megfelel a hatályos szakmai és tárgyi feltételeknek. Az időskorúak nappali intézményi ellátásához 109 000 Ft/fő, a demens személyek nappali intézményi ellátásához 500 000 Ft/fő támogatás igényelhető.

A szolgáltatás nyújtásának további feltétele az intézményi alapdokumentumok (alapító okirat, szakmai program, szervezeti és működési szabályzat) módosítása, valamint a dokumentációk felülvizsgálatát követően a szolgáltatói nyilvántartásba való bejegyzés módosítását is kérelmezni kell a Budapest Főváros Kormányhivatala Gyámügyi és Igazságügyi Főosztályától.

A fent leírt engedélyezési eljárásban több hatóságnak, államigazgatási szervnek is el kell járnia, ezért a gyorsabb ügyintézési eljárási érdekében javasolt az intézmény alapító okiratának módosítási kérelmét is jelen előterjesztésünkben tárgyalni, s a képviselő-testület általi elfogadás után a Magyar Államkincstárhoz benyújtani.

A kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII. 29.) NGM rendeletben foglaltak alapján a költségvetési szerv közfeladatait, szakmai alaptevékenységeit kormányzati funkciókba – funkciószámmal és megnevezéssel – be kell sorolni, és az alapító okiratában fel kell tüntetni. A 2016. március 31. napján kelt 677842/2016.03.31./e. okiratszámmal elfogadott intézmény alapító okiratát a „*demens betegek* *nappali ellátása”* kormányzati funkciószámmal szükséges kiegészíteni.

*Az Egészségügyi, Szociális és Lakásügyi Bizottság elnöke a bizottság döntését a képviselő-testületi ülésen szóban fogja ismertetni.*

A fentiek alapján kérem a Tisztelt Képviselő-testületet a határozati javaslatok elfogadására!

HATÁROZATI JAVASLATOK

**1.** A Képviselő-testület úgy dönt, hogy a Budapest Főváros II. Kerületi Önkormányzat II. Számú Gondozási Központ (1022 Budapest, Fillér utca 50/b.) által nyújtott idősek nappali ellátás szolgáltatásainak igénybevételének lehetőségét a demens személyek részére is biztosítja, és az intézmény alapító okiratát a törzskönyvi nyilvántartásba történő bejegyzésének időpontjától – a határozat melléklete szerinti adattartalommal – módosítja és egységes szerkezetben elfogadja.

Felkéri a Polgármestert az okiratok aláírására, valamint a szükséges intézkedések megtételére.

**Felelős:** Polgármester

**Határidő:** 2017. február 28.

*(A döntés meghozatalához minősített többségű szavazati arány szükséges.)*

**2.** A Képviselő-testület úgy dönt, hogy a Budapest Főváros II. Kerületi Önkormányzat II. Számú Gondozási Központ (1022 Budapest, Fillér utca 50/b.) közalkalmazotti létszámát 2017. március 1-től 2 fővel megemeli.

**Felelős:** Polgármester

**Határidő:** 2017. évi költségvetés elfogadása.

*(A döntés meghozatalához egyszerű többségű szavazati arány szükséges.)*

**Budapest, 2016. október 4.**

**Dr. Láng Zsolt**

P**olgármester**

1. *határozati javaslat melléklete*

Okirat száma: 677842/2016.10.27./m.

Módosító okirat

Budapest Főváros II. Kerületi Önkormányzat Képviselő-testülete által 2016. március 31. napján kiadott,677842/2016.03.31./e. okirat számú, Budapest Főváros II. Kerületi Önkormányzat II. Számú Gondozási Központ alapító okiratát az államháztartásról szóló 2011. évi CXCV. törvény 8/A. §-a alapján, - a ……./2016.(X.27.) képviselő-testületi határozatra figyelemmel – a következők szerint módosítom:

Az alapító okirat 4.4. pontja helyébe a következő rendelkezés lép:

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 101143 | Pszichiátriai betegek közösségi alapellátása |
| 2 | 102031 | Idősek nappali ellátása |
| 3 | 102032 | Demens betegek nappali ellátása |
| 4 | 107051 | Szociális étkeztetés |
| 5 | 107052 | Házi segítségnyújtás |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Budapest, 2016. október 27.

P.H.

Dr. Láng Zsolt

Polgármester

Okirat száma:677842/2016.10.27./e.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Budapest Főváros II. Kerületi Önkormányzat II. Számú Gondozási Központ alapító okiratát a következők szerint adom ki:**

**1. A költségvetési szerv  
megnevezése, székhelye, telephelye**

1.1. A költségvetési szerv

1.1.1. megnevezése: Budapest Főváros II. Kerületi Önkormányzat II. Számú Gondozási Központ

1.1.2. rövidített neve: II. Számú Gondozási Központ

1.2. A költségvetési szerv

1.2.1. székhelye: 1022 Budapest, Fillér utca 50./b

**2. A költségvetési szerv  
alapításával és megszűnésével összefüggő rendelkezések**

2.1. A költségvetési szerv alapításának dátuma: 2000. 06. 01.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Budapest Főváros II. Kerületi Önkormányzat

2.2.2. székhelye: 1024 Budapest, Mechwart liget 1.

**3. A költségvetési szerv irányítása, felügyelete**

3.1. A költségvetési szerv irányító szervének

3.1.1. megnevezése: Budapest Főváros II. Kerületi Önkormányzat Képviselő-testülete

3.1.2. székhelye: 1024 Budapest, Mechwart liget 1.

3.2. A költségvetési szerv fenntartójának

3.2.1. megnevezése: Budapest Főváros II. Kerületi Önkormányzat

3.2.2. székhelye: 1024 Budapest, Mechwart liget 1.

**4. A költségvetési szerv tevékenysége**

4.1. A költségvetési szerv közfeladata: a szociális igazgatásról és a szociális ellátásokról szóló 1993. évi III. törvény (továbbiakban: Szt.) alapján személyes gondoskodás keretébe tartozó szociális alapszolgáltatásokat nyújt. Az Szt. 86. § (1) bekezdés b)-c) pontja, (2) bekezdés b) pontja alapján kötelező önkormányzati feladatot (étkeztetés, házi segítségnyújtás, idősek nappali ellátása), az Szt. 65/A. §-a alapján nem kötelező önkormányzati feladatot (pszichiátriai betegek részére nyújtott közösségi alapellátás) lát el.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 881000 | Idősek, fogyatékosok szociális ellátása bentlakás nélkül |

4.3. A költségvetési szerv alaptevékenysége: A költségvetési szerv gondoskodik a 4.1. pontban meghatározott közfeladatainak (szociális alapszolgáltatási feladatok) jogszabályokban meghatározott követelményeknek megfelelő ellátásáról.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 101143 | Pszichiátriai betegek közösségi alapellátása |
| 2 | 102031 | Idősek nappali ellátása |
| 3 | 102032 | Demens betegek nappali ellátása |
| 4 | 107051 | Szociális étkeztetés |
| 5 | 107052 | Házi segítségnyújtás |

4.5. A költségvetési szerv illetékessége, működési területe: Budapest Főváros II. Kerület közigazgatási területe.

**5. A költségvetési szerv szervezete és működése**

5.1. A Költségvetési szerv vezetőjének megbízási rendje: A költségvetési szerv vezetőjét a Budapest Főváros II. Kerületi Önkormányzat Képviselő-testülete nyilvános pályázat útján, határorzott időre, de legfeljebb öt évre bízza meg. A költségvetési szerv vezetője felett az egyéb munkáltatói jogokat a polgármester gyakorolja.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény. |
| 2 | egyéb foglalkoztatásra irányuló  jogviszony  (megbízási jogviszony) | A Polgári Törvénykönyről szóló 2013. évi V. törvény |

**6. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. július 11. napján kelt okiratszámú alapító okiratot visszavonom.

Kelt: Budapest, 2016. október 27.

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Budapest Főváros II. Kerületi Önkormányzat II. Sz. Gondozási Központ 2016. október 27. napján kelt, ………………………………… napjától alkalmazandó 677842/2016.10.27./m. okiratszámú módosító okirattal végrehajtott módosítása szerinti tartalmának.

Kelt: …………………………, ………………………………

P.H.

Magyar Államkincstár